Terrasa

Terrasa ou Terrassa (en , pronunciado [təˈrasə]) é un municipio e cidade española da provincia de Barcelona, en Cataluña. É, xunto con Sabadell, a capital da comarca do Vallès Occidental, ademais de ser a cuarta cidade en poboación de Cataluña.

 Xeografía 
Terrasa sitúase aos pés da Cordilleira Prelitoral Catalá (Parque Natural de Sant Llorenç de Munt i l'Obac) a 286 metros sobre o nivel do mar e 41º33'40" latitude norte, e a 2º0'29" de lonxitude leste. A 28 km de Barcelona e 20 de Montserrat.

 Historia 
Os vestixios atopados indican que a zona na que se asenta Terrasa estivo habitada desde a prehistoria. En 2005, durante os traballos de soterramento dunha das liñas do ferrocarril da cidade, atopouse uns restos arqueolóxicos con ferramentas de pedra e fósiles de animais datados entre 700000 e 900000 anos de antigüidade, que o converten nun dos poucos con restos dos primeiros poboadores de Europa .

Herdeira da antiga Egara romana, sé episcopal no século V, conserva un importante patrimonio medieval no que destaca o conxunto monumental das igrexas románico-visigóticas de Sant Pere, Sant Miquel e Santa María. Outros vestixios medievais importantes son o castelo cartuxa de Vallparadís (hoxe museo municipal) e a torre do Palau. No século XIX a cidade foi protagonista da revolución industrial con especial dedicación aos tecidos de la, da importancia que chegou a conseguir son froito edificios modernistas como a Masía Freixa (actual conservatorio de música), o vapor Aymerich Amat i Jover (actual Museo da Ciencia e da Técnica de Cataluña), o Teatro Principal, o Mercado da Independencia, o concello ou a casa museo Alegre de Sagrera.

 Demografía 
+ Evolución demográfica1900  1930  1950  1970  1981  2000  2008  20.360 39.975 58.880138.697155.360171.794206.245

 Distritos e barrios 
Distrito 1: Plaça de Catalunya i Escola Industrial, Cementiri Vell, Centre, Vallparadís e Antic Poble de Sant Pere.
Distrito 2: Montserrat, Vilardell, Torre-sana e Ca n'Anglada.
Distrito 3: Can Parellada, Les Fonts (parte do barrio está dentro do termo municipal de Sant Quirze del Vallès), Can Jofresa, Guadalhorce i Guadiana, Can Palet II, Xúquer, Segle XX e Can Palet.
Distrito 4: Ca n'Aurell, La Maurina, La Cogullada, Roc Blanc, Les Carbonelles e Can Palet de Vista Alegre.
Distrito 5: Sant Pere, Pla del Bon Aire, Can Roca, Poble Nou i Zona Esportiva, Torrent d'en Pere Parres, Can Boada del Pi, Can Gonteres, Pla del Bon Aire i el Garrot.
Distrito 6: Les Arenes, La Grípia, Can Montllor, Sant Llorenç, Sant Pere Nord, Ègara, Can Tusell.

 Cultura e tradicións 
A cidade, é herdeira dun rico patrimonio medieval, modernista e industrial, conta cunha extensa rede de bibliotecas (entre as cales a moderna Biblioteca Central de Terrasa, que acolle o legado, entre outras, da histórica Biblioteca Soler i Palet), arquivos e museos.

 Arquivos 
O Arquivo Histórico Comarcal de Terrasa / Arquivo Comarcal del Vallès Occidental
O Arquivo Municipal Administrativo de Terrassa
O Arquivo Tobella

 Museos 
miniatura|Museo da Ciencia e da Técnica de Cataluña.
o Museo de Terrasa, de titularidade municipal, que ten diversas seccións:
Castelo cartuxa de Vallparadís, no Parc de Vallparadís
Conxunto Monumental das Igrexas de San Pedro de Terrasa, na antiga vila de Sant Pere
Casa Alegre de Sagrera, casa modernista na rúa de Font Vella
Torre del Palau, na praza Vella, único vestixio do castelo palau de Terrassa
Centro de interpretación da vila medieval de Terrasa
Convento de San Francisco, no cal destaca o claustro decorado con cubertas cerámicas
O Museo da Ciencia e da Técnica de Cataluña, instalado na antigo vapor Aymeric, Amat i Jover, dependente da Generalitat de Cataluña
O Centro de Documentación e Museo Téxtil, xestionado por un consorcio entre o Concello de Terrasa e a Deputación de Barcelona
O Museo Parroquial do Santo Espírito, dentro da Catedral, na praza Vella

 Galería de imaxes 

 Notas 

 Véxase tamén 

 Outros artigos 
 Club Natació Terrassa
 Ligazóns externas 
 Sitio web do concello 
 Información da Generalitat de Catalunya 
 Información do Institut d'Estadística de Catalunya